# อาวุธนิวเคลียร์
thumb|ประเทศที่มีอาวุธนิวเคลียร์ในปัจจุบัน|alt=|220x220px

อาวุธนิวเคลียร์ เป็นวัตถุระเบิดซึ่งมีอำนาจทำลายล้างมาจากปฏิกิริยานิวเคลียร์ ไม่ว่าจะเป็นปฏิกิริยานิวเคลียร์ฟิชชันอย่างเดียว หรือ นิวเคลียร์ฟิชชันและนิวเคลียร์ฟิวชันรวมกัน ปฏิกิริยาทั้งสองปลดปล่อยพลังงานปริมาณมหาศาลจากสสารปริมาณค่อนข้างน้อย การทดสอบระเบิดฟิชชัน (อะตอม) ลูกแรกปลดปล่อยพลังงานออกมาเทียบเท่ากับทีเอ็นทีประมาณ 20,000 ตัน การทดสอบระเบิดเทอร์โมนิวเคลียร์ (ระเบิดไฮโดรเจน) ลูกแรก ปลดปล่อยพลังงานออกมาเท่ากับทีเอ็นทีประมาณ 10,000,000 ตัน

อาวุธเทอร์โมนิวเคลียร์สมัยใหม่ที่หนักกว่า 1,100 กิโลกรัมเล็กน้อย สามารถก่อให้เกิดแรงระเบิดเทียบเท่ากับการจุดระเบิดทีเอ็นทีมากกว่า 1.2 ล้านตัน ดังนั้น กระทั่งวัตถุนิวเคลียร์ลูกเล็ก ๆ ที่ขนาดไม่ใหญ่ไปกว่าระเบิดธรรมดา สามารถทำลายล้างนครทั้งนครได้ ด้วยแรงระเบิดไฟและกัมมันตรังสี อาวุธนิวเคลียร์ถูกพิจารณาว่าเป็นอาวุธอานุภาพทำลายล้างสูง และการใช้และควบคุมอาวุธนิวเคลียร์ได้กลายเป็นจุดสนใจสำคัญของนโยบายความสัมพันธ์ระหว่างประเทศนับแต่ถือกำเนิดขึ้น

มีอาวุธนิวเคลียร์เพียงสองชิ้นเท่านั้นที่เคยใช้ตลอดห้วงการสงคราม ทั้งสองครั้งโดยสหรัฐอเมริกายามสงครามโลกครั้งที่สองใกล้ยุติ วันที่ 6 สิงหาคม พ.ศ. 2488 วัตถุประเภทจุดระเบิดยูเรเนียม (uranium gun-type) ชื่อรหัสว่า "ลิตเติลบอย" ถูกจุดระเบิดเหนือนครฮิโรชิมะของญี่ปุ่น อีกสามวันให้หลัง วันที่ 9 สิงหาคม วัตถุประเภทจุดระเบิดภายในพลูโตเนียม (plutonium implosion-type) ชื่อรหัสว่า "แฟตแมน" ระเบิดเหนือนางาซากิ ประเทศญี่ปุ่น การทิ้งระเบิดทั้งสองลูกส่งผลให้ชาวญี่ปุ่นเสียชีวิตไปประมาณ 200,000 ศพ ส่วนใหญ่เป็นพลเรือน จากการบาดเจ็บฉับพลันที่ได้รับจากการระเบิด

นับแต่การทิ้งระเบิดฮิโรชิมะและนางาซากิ อาวุธนิวเคลียร์ถูกจุดระเบิดกว่าสองพันโอกาสเพื่อจุดประสงค์ด้านการทดสอบและสาธิต มีเพียงไม่กี่ชาติที่ครอบครองอาวุธนิวเคลียร์หรือถูกสงสัยว่ากำลังแสวงหาอาวุธนิวเคลียร์ ประเทศที่ทราบว่าเคยจุดระเบิดอาวุธนิวเคลียร์ และได้รับการรับรองว่าครอบครองอาวุธนิวเคีลยร์ คือ สหรัฐอเมริกา สหภาพโซเวียต (รัสเซียเป็นผู้สืบทอดอำนาจนิวเคลียร์) สหราชอาณาจักร ฝรั่งเศส สาธารณรัฐประชาชนจีน อินเดีย ปากีสถาน และเกาหลีเหนือ นอกเหนือจากนี้ อิสราเอลยังถูกเชื่ออย่างกว้างขวางว่าครอบครองอาวุธนิวเคลียร์ แต่ไม่ได้รับการรับรองว่ามี รัฐหนึ่ง แอฟริกาใต้ เคยยอมรับว่ามีอาวุธนิวเคลียร์ที่ทำขึ้นก่อนหน้านี้ในอดีต แต่นับแต่นั้นได้แยกประกอบคลังแสงของตนและส่งให้กับผู้คุ้มครองนานาชาติ

สหพันธ์นักวิทยาศาสตร์อเมริกาประเมินว่ามีหัวรบนิวเคลียร์กว่า 15,700 หัวทั่วโลกใน พ.ศ. 2558 โดยมีราว 4,120 หัวถูกเก็บไว้ในสถานะ "ปฏิบัติการ" คือ พร้อมใช้งานได้ทันที

 ประเทศที่มีอาวุธนิวเคลียร์ 
thumb|upright=1.8|right|Map of nuclear-armed states of the world.
thumb|upright=2.25|Over 2,000 nuclear tests have been conducted in over a dozen different sites around the world. Red Russia/Soviet Union, blue France, light blue United States, violet Britain, black Israel, yellow China, orange India, brown Pakistan, green North Korea and light green (territories exposed to nuclear bombs)

 ประเทศที่มีอาวุธนิวเคลียร์ในปัจจุบัน 
 ประเทศ จำนวน วันที่เริ่มทดลอง สถานที่แรกที่ทดลองรัฐอาวุธนิวเคลียร์ทั้งห้าที่อยู่ภายใต้NPT  6,450 16 กรกฎาคม 1945 ("ทรินิตี") แอละโมกอร์โด, รัฐนิวเม็กซิโก  6,850 29 สิงหาคม 1949 ("อาร์ดีเอส-1") เซมิพาลาทินส์ก, คาซัคสถาน  215 3 ตุลาคม 1952 ("เฮอริเคน") หมู่เกาะมอนเตเบลโล, ออสเตรเลีย  300 13 กุมภาพันธ์ 1960 ("เจอร์บัวบลู") ทะเลทรายสะฮารา, เฟรนช์แอลจีเรีย  280 16 ตุลาคม 1964 ("596") หลัวปู้พอ, ซินเจียงมหาอำนาจนิวเคลียร์ที่ไม่ได้อยู่ภายใต้NPT  130–140 18 พฤษภาคม 1974 ("สไมลิงบุดดา") โพคะราน, รัฐราชสถาน  140–150 28 พฤษภาคม 1998 ("ชาไก-1") Ras Koh Hills, บาโลชิสถาน  10–20 9 ตุลาคม 2006 Kilju, ฮัมกย็องเหนือมหาอำนาจนิวเคลียร์ที่ไม่ได้ประกาศ  60–400 1960–1979 

 ประเทศที่ได้รับการแบ่งปันอาวุธนิวเคลียร์ 
 
 
 
 
 

 ประเทศที่เคยมีอาวุธนิวเคลียร์